נקמתו של איציק פינקלשטיין

"נקמתו של איציק פינקלשטיין" הוא סרט קולנוע ישראלי, בבימויו של אנריקה רוטנברג, שיצא לאקרנים בשנת 1993.

הפקה ופרסים
את הסרט הפיק במימון עצמאי אנריקה רוטנברג, איש עסקים שנכנס לעסקי הקולנוע בעקבות היכרות עם הבמאי עמוס גוטמן. רוטנברג כתב את התסריט יחד עם השחקן אסטבן גוטפריד. צילומי הסרט החלו באפריל 1993 ונמשכו כחודשיים.

הסרט נחל הצלחה וזכה לשבחים רבים. בטקס פרס אופיר לאותה שנה גרף שבעה פרסים בקטגוריות המוזיקה המקורית, העריכה, התסריט, שחקני המשנה (עבור אסטבן גוטפריד ודבורה קידר), הבימוי ובקטגוריית הסרט הטוב ביותר. לאחר מכן הופץ למדינות שונות והשתתף בפסטיבלי קולנוע בעולם.

עלילה
העלילה עוקבת אחר איציק פינקלשטיין (משה איבגי), רווק בן 40 המתגורר עם אמו, שלא הגיע לשום הישג בחייו. ניסיונו היחיד להצליח מגיע כאשר הוא מייבא עשרות אלפי מחזיקי מפתחות בדמותו של נזיר שבלחיצה על ראשו מתגלה איבר מינו. לאחר כישלון העסק איציק נגלה לגודל כישלונו ולאובדן משמעות חייו. לילה אחד הופך מחזיק המפתחות לנזיר דמיוני (אסטבן גוטפריד). הנזיר הוא שליח נקם והוא מסביר לאיציק כי אינו אשם במצבו אלא האנשים אשר שיקרו לו וקבעו לו את דרכיו. בעזרת הנזיר יוצא פינקלשטיין למסע נקמה באנשים האחראים לכישלונו.

שחקנים

קישורים חיצוניים

 "נקמתו של איציק פינקלשטיין" - הסרט המלא לצפייה באתר ארכיון ישראלי לסרטים - סינמטק ירושלים
 "נקמתו של איציק פינקלשטיין" באתר קרן הקולנוע הישראלי

הערות שוליים

סרטי 1993
סרטי קומדיה ישראליים
סרטי פנטזיה
זוכי פרס אופיר: סרטים
סרטי מדע בדיוני ופנטזיה ישראליים
סרטים בעברית
סרטים עם קטעי ג'יבריש
סרטים רב-לשוניים
סרטים על נקמה
סרטים ישראליים משנת 1993